
/dabboussimotors 


Kaminda buriku 
trapa, totolika ta 
bebe awa. 


MANTENE BO 
VEHIKULO OF 
EKIPO DEN 
KONDISHON 
KU PIESANAN 
KUMPRA NA NAPA 


Isïah Foundation a sòru pa 40 mucha por a disfrutá di un nochi di sine sin niun gastu. Ta trata di un fundashon `non-profit` ku ta yuda spe- 
sialmente mayor/muchanan den nesesidat. Den koperashon ku WEDOE i Kiwanis Boneiru, donashonnan risibí a logra organisá e anochi . E 
muchanan a disfrutá di hòdòk, popcorn i kos di bebe. Riba foto representantenan di e fundashon, WEDOE i Kiwanis Boneiru. 

Pronóstiko di 


tempu pa Boneiru 


Djamars 19 te Djárason 20 Sèptèmber 2023 
Parsialmente nublá i seku 


Ta parsialmente nublá i lo keda seku. E temperatura máksimo 
lo ta aproksimadamente 34°C, e temperatura mínimo mas o 
ménos 29°C. E bientu ost ta predominantemente moderá, for- 
sa 4, posiblemente de bes en kuando basta fuerte, forsa 5. 


Altura di ola: 1.0-1.5 m (4-5 pia) 


* Altura di ola válido pa laman grandi 


KRALENDIJK— Bo- 
neiru, i spesialmente mun- 
du di media/prensa a keda 
di shòk ku fayesimentu di 
e hóben Raynel Cecilia. 
E tabata laborá na radio 
BonFm i banda di esaki 
tabatin un pashon pa mun- 
du di lmashon. Esaki a 
reehá tambe na momentu 
ku huntu ku algun persona 
ku meta komun, a lanta 
Bonaire Film Association. 
Meta di asosashon ta pa uni 
tur ku ta aktivo den e mun- 
du di lmashon. 


AGENCIA 
FUNERARIA 
EL 
SEÑORIAL 
van Leeuwenhoekstraat z/n 


Tel: 462-8888 / Despues ora di trabou Tel: 691-2498/561-5390 


Gradisidó pa tur lokual ela niﬁká pa nos i 
Konforme boluntat di Dios, nos ta 
partisipá fayesementu di 
Barselica Amancia 
Pieternella - Everts 
*9 yan. 1935 - †15 sept. 2023 
Mihó konosí komo Tan Chichí, 
yu di def. Machi Mimi (Boneiru) 


Na nòmber di su: 
Kasa: †Macario Eugenio Pieternella (Bubu, Boeis) 
Yunan: 
Randolph Pieternella 
Marilyn i Warren Richardson- Pieternella 
Jacques i Mariela Pieternella- Statie 
Carlton i Bronnette Pieternella - Hansen 
Francis i Anne-Lilian Rijke 
Giordano (Giordy) Pieternella 
Manera yu: Vanessa Raviné 
Nietunan: 
Louigimar Richardson i Rachid Richardson 
Raëma, Ilienne i Christelly Pieternella 
Bisanietu: Zanea Richardson 
Ruman: Francisca Everts (Boneiru) 
Sobrino/anan: 
Everts, Matheeuw, Curiel, Martis, de Grijze, Sambo, 
De Jongh, Craane, Chirino, Ravine, Felida, Kani, Pietersz, 
Kleinmoedig 
Ihanan: Jaqueline Sint Jago i demas ihanan 
Tur su primu/anan, komader, kompadernan i tur su bon 
bisiñanan i demas famianan: 
Pieternella, Richardson, Statie, Hansen, Rijke, Emerencia, 
Chirino, Neuman, Migares, Gouverneur, Candelaria, Peny, 
Leonora, Magdalena, Curiel, Aniceta, Felipa, Klaber, Jonis, 
Lard, Blanken, Mathilda 
Si den nos tristesa nos por a lubida algun famia, nos diskulpa. 
Un danki na tur ku a kuide: 
Rhayza, Marline, Faisa, Vanessa,Tuki, Anarita i Lurine 
Un danki tambe na Wit Gele Kruis. 
Akto di entiero ta tuma lugá djaweps 21 di sept. 2023, saliendo for di 
misa Sagrado Kurason di Hesus na Janwé pa santana katóliko na 
Janwé. Ta kuminsa risibí bishita di kondolensia for di 1 or di merdia. 
Promé ku entiero tin un Santu Sakriﬁsio di misa pa 3.30 di atardi. 
NO ta risibí bishita di kondolensia na kas riba djarason 20 sept. 
2023. Despues di entiero NO ta risibí bishita di kondolensia na kas. 


Prensa di luto 
Raynel Cecilia a bai sosegá 


Kuentanan di Facebook 
di diferente medionan so- 
sial a ekspresá nan kon- 
bibensia na famianan. 
“Breezy FM ke eks- 
tendé palabranan di kon- 
dolensia na su mayornan, 
rumannan i demas famia, 
amigunan, 
koleganan, 
i 
tambe e tim kompletu di 
BON FM. Hopi forsa pa 
karga e pèrdidá grandi akí. 
Ku Raynel sosegá na pas.,” 
“NosTv Bonaire; Mundu di 
radio difushon, televishon i 
farándula ta di luto ku pèr- 


dida repentino di kolega 
Raynel Cecilia. Un gran 
persona den tur área. 
Forsa na e famia di Bon 
FM, na su mayornan, ru- 
mannan, amigunan, de- 
mas famia i koleganan di e 
`game show` Ban P'e. 
Raynel sosegá na pas! 
Nos lo keda kòrda bo bon- 
dat i bo bunita proyektonan 
ku bo a laga atras,” ta al- 
gun di e mensahenan ku e 
diferente medionan sosial 
a pone riba nan kuenta di 
Facebook. 


KRALENDIJK -- Fun- 
dashon Reef Renewal Bo- 
naire (RRFB) i Secore In- 
ternational, ta kolaborá pa 
protehá diversidat genétiko 
di ref di koral di Boneiru. 
Ku e peliger kontinuo 


Kolaborashon ta reforsá diversidat genétiko di ref 
di Stony Coral Tissue Loss 
Disease (SCTLD) i awanan 
kayente, RRFB ta uza re- 
produkshon selektivo i fer- 
tilisashon asistí pa reforsá 
poblashonnan di koral. Nan 
ta reuní pruebanan for di 


kolonianan tantu saluda- 
bel komo infektá, kreando 
variedatnan úniko di koral 
dor di kombinashon gené- 
tiko. 
Den 
kolaborashon 
ku Secore International, 
RRFB a produsí mas di 
700 mil larva di koral 
genétikamente distinto. 
E esfuersonan kombiná 
tin komo meta pa preservá 
tiponan di koral resiliente 
i reforsá resistensia a largu 
plaso di e ekosistema di 
ref di Boneiru, enfatisando 
e importansia di kompartí 
konosementu i integrashon 
di rekursonan den konser- 
vashon di koral den Ka- 
ribe. 


Djárason 20 sèptèmber 2023 
3 


VAPE A DRENTA SKOL 


¡Gracias por haber respondido mi llamado!” 08/25 


Mensaje de la Virgen Maria Reina de 
La Paz desde Medjugorje 
25 de AGOSTO de 2023 


“Queridos hijos: en este tiempo de gracia, los invito 
a la oración con el corazón. Que sus corazones, hijitos, 
se eleven en oración hacia el cielo, para que su 
corazón pueda sentir al Dios del amor que los sana 
y los ama con un amor inmenso. Por eso estoy con 
ustedes, para guiarlos por el camino de la conversión 
del corazón. 


Fresh Market Station B.V. 


is op zoek naar 
hulpkok 


-minstens 3 jaar ervaring als hulpkok 
-kennis van het koken van mediterrane eten 
-engels en spaans taalsprekend is een pre. 


Voor meer inf. bellen naar 780-4507 


Blue Garden B.V. 


ta buska 
- bar restaurant bediende 


-mester tin 2 aña di eksperensia 


Mas inf tel # 795-5015 


Blue Garden B.V. 


ta buska 
- 1 kòki 


Mas inf tel # 795-5015 


J.L. Maxiservice B.V. 


ta buska 
- 1 electronishe 
onderhoudstechnicus 


Mas inf tel # 795-5015 


J.L. Maxiservice B.V. 


ta buska 
- 1 airco-monteur 


Mas inf tel # 795-5015 


KRALENDIJK- E si- 
garia elektróniko Vape a 
drenta nos skolnan. Riba 
nos mesa di redakshon a 
yega e informashon preo- 
kupante aki. Tin indikashon 
fuerte ku aña eskolar tras di 
lomba a detektá alumnonan 
usando Vape. No solamente 
na skol sekundario esaki a 
pasa pero asta na algun skol 
básiko esaki a tuma lugá. 
“Tin mucha ta bende nan i 
asta hür nan ku otro”, nos 
fuente ta splika. 
Vape hopi bia tin sabor 
di mangel òf fruta lokual ta 
hasié atraktivo pa mucha i 


hóben. Hustamente esaki 
ta peligroso, pasombra mas 
yòn bo kuminsá usa Vape, 
mas fásil ta pa bira adikto 
n’e pa tempu largu. E tipo 
di sigaria aki ta popular bou 
di hóbennan. Ku e Vape bo 
no ta sinti e sabor di tabako 
pues ta hasi humamentu 
mas dushi pa nos mucha- 
nan. Ku tur konsekuensia 
ku esaki ta trese kuné. 
Segun nos fuente hopi 
bia mayornan no ta na 
haltura ku e mucha ta usa 
Vape. “E ta hopi fásil pa 
usa. Bo no mester di kan- 
dela i no tin holó ku ta keda 


pegá na bo paña òf kabei. 
E mayornan hopi bia no 
ta ripará nada.” Vape tin 
tamaño di un pèn i hopi bia 
e tin koló yamativo, loke 
ta aparentá di ta algu mas 
inosente. Mayornan sigur 
mester ta alerta pa ku esaki. 
Barbara Sol, direktor di 
Liseo Boneriano ta splika 
ku nan ta kontrolá strèn 
riba uso di Vape. “Nos pro- 
feshonalnan tin hopi aten- 
shon preventivo pa ku esa- 
ki”, e ta bisa. Apesar ku nos 
tin informashon sólido, ku 
ta usa Vape na e skol, Sol 
no a konrmá ni desmentí 


e uso bou di e alumnonan. 
BONERIANO ta dis- 
poné di informashon ku na 
skol básiko Kolegio Kristu 
Bon Wardador tambe a de- 
tektá uso di VAPE serka 
alumno. Nos a tuma kon- 
takto ku mando di skol pa 
sa ki sorto di prekoushon lo 
implementá, pero esaki no 
tabata presente. Pronto nos 
lo profundisá ku e direktor 
di e skol tokante e topiko 
aki. 
Tambe tin un otro skol 
básiko ku a detektá alumno 
basta yòn ku e Vape. Nos 
no a tuma kontakto ku e 
skol konserní pues ainda 
nos no ta divulgá e nòmber. 
No por deskartá ku otro 
skolnan tambe ta konfrontá 
ku e problema aki. 


Kiko presis ta Vape? 
Básikamente Vape ta un 
sigaria elektróniko. E ta im- 
itá loke un sigaria ta hasi, 
pero e no ta usa tabako. Na 
lugá di tabako, tin un líkido. 
E líkido ta vaporá i e usadó 
ta inhal’é. E ta kontené tur 
sorto di supstansia kímiko 
konosí pero tambe desko- 
nosí. E supstansia mas im- 


portante i mas konosí di e 
sigaria elektróniko ta niko- 
tina. Nikotina ta hopi adik- 
tivo, mas ku alkohòl i dro- 
ga. E echo ku nikotina pues 
e Vape ta asina adiktivo ta 
pasobra un hende su kur- 
pa ta kustumbrá hopi lihé 
ku e supstansia aki. Shete 
sekònde despues di a inhalá 
e nikotina, e ta kuminsá 
funshoná kaba. Nikotina ta 
duna un sensashon relah- 
ante i alegre i por yuda pa 
konsentrá. 
Fabrikantenan di Vape 
ta añadí tur sorto di sabor 
kímiko pa hasié mas dushi. 
E sabornan aki, manera 
sabor di fruta ta hasi e 
produkto mas atraktivo bou 
di alumnonan di skol. E 
uso di Vape bou di hóben- 
nan a bira preokupante den 
eksterior. Na Hulanda e ta 
asina alarmante ku entrante 
1 di yanüari 2024 ta pro- 
hibí pa fabrikantenan traha 
Vape ku sabor di mangel 
i fruta. Tambe den Oropa 
kompleto ta boga pa bin 
ku reglanan mas estrikto 
pa benta i kompra di Vape. 
Foto: www.novusfumus.nl 


KRALENDIJK 
– 
Programanan Herensia pa 
e siman aki, ku pa algun 
luna kaba ta dos programa 
nobo pa siman, ta awe 
djárason Dr. Martha Dijk- 
ho di Kòrsou i djasabra 
Vicente Ras di Aruba. Vi- 
cente ta pa e di dos biá den 
Herensia. Anteriormente 
ya kaba un programa He- 
rensia kuné a pasa. 


Herensianan pa e siman aki 
Martha Dijkhoff i Vicente Ras 


Dr. Martha Dijkho ta 
un personahe konosí, un 
outoridat indiskutibel, riba 
tereno di idioma Papia- 
mentu. El a dòktorá komo 
lingwista na 1990 na Uni- 
versidat di Amsterdam, ku 
e tema ‘Struktura di Pal- 
abra di Papiamentu’. Su te- 
sina a enserá tambe estudio 
di struktura di Papiamentu. 
Pa esaki el a haña e distin- 


shon ‘cum laude’ di Rijk- 
suniversiteit Groningen. 
Martha a realisá su 
karera na Ministerio di 
Enseñansa di Antia Hu- 
landes. Tambe e tabata 
hefe interino di Institu- 
to Lingwístiko Antiano 
(1983-1994) i mas despues 
sekretario general di Min- 
isterio di Enseñansa i Kul- 
tura entre 1994 pa 1998. 
E tabata minister di ense- 
ñansa tambe di pais Kòr- 
sou di 2013 pa 2015. 
Vicente Dabian Ras 
tin riba nobenta aña. E ta 
biba den e bario Brazil na 
Aruba, na unda el a bira 
un musikant i kantante 
respetá rònt Aruba. E 
ekipo di Herensia a traha 
dos programa ku Vicente. 
Den esun promé el a papia 
tokante su bida i trabou. 
Den e segundo programa 
aki Vicente ta papia di su 
pashon pa musik krioyo di 
Aruba. Programa di Mar- 
tha ta kuminsá pasa awe 
djárason pa 12'or di mèr- 
dia ku vários ripitishon. 
Esaki di Vicente ta bai den 
aire djasabra awor pa 12'or 
di mèrdia. Tur ta pasa na 
Bonaire.tv, pa e siman 
siguiente bai TeleCuracao 
i TeleAruba. 

KRALENDIJK 
– 
E 
agente polisial Hulandes 
Ferry Bakx kende ladron- 
nan a tira mata na 2016 na 
Boneiru, ku pena di famia 
no tin un sitio pe na Tuin 
der Bezinning, e monu- 
mento di konmemorashon 
pa polisnan ku a muri situá 
na Warnsveld. E reglanan 
ta stroba esaki. Esaki ta 
straño. Entretantu e shèf di 
kuerpo mester a atendé ku 
esaki. 
Desde 2006 polisnan 
ku muri durante di eherse- 
mentu di nan trabou, ta 
keda rekordá den Tuin 
van Bezinning. Esaki ta 
un monumento nashonal 
bunita patras di e kas mu- 
nomental Huis ‘t Velde, 
den Warnsveld, munisipio 
di Zutphen. Tin nòmber di 
165 polis ku a muri den e 
hardin, kaminda famia den 
tur trankilidat por rekordá 
nan ser kerí. Den e hardin 
tin lugá pa 500 nòmber. 
Tur aña na Warnsveld 
ta tene un seremonia di 
konmemorashon kaminda 
mandatarionan haltu, en- 
tre otro Minister di Husti- 
sia, polisnan i famia ta bini 
huntu. 


Na monumento pa polisnan ku a muri 
Ferry Bakx no ta haña sitio 


Annelies Bakx tur aña ta 
asistí na e konmemorashon 
akí. E ta mama di Ferry 
Bakx, un agente di Rijs- 
bergen den Brabant, kende 
atrakadónan a tira mata na 
2016 na Boneiru. E tabatin 
apénas 45 aña. Solamente e 
no por, manera e otro fami- 
anan ta hasi, pone un rosa 
blanku serka nòmber di su 
yu, pasobra su nòmber no ta 
paresé riba e monumento. 


Boneiru 
Agente Bakx, huntu ku 
su kasá Anita, a muda pa 
Boneiru na 2012, kaminda 
na yanüari 2013 el a kumin- 
sá traha. El a resultá mor- 
talmente heridá momentu 
a tir’é durante un persigui- 
shon di kulpabelnan di un 
atrako kontra un famia. 
E morto di Bakx a sòru 
pa un ola shòk dentro di e 
kuerpo. Ku tur honor a ri- 
sibí e kurpa na Schiphol. El 
a haña un entiero ku honor 
di kuerpo, den presensia di 
e minister di hustisia di e 
tempu ei Ard van der Steur. 
Tòg su nòmber no paresé 
riba e monumento nasho- 
nal. E reglanan ta stroba 
esaki, kaminda tin pará ku 


Tuin van Bezinning ta in- 
tenshoná pa konmemorá 
esnan ku durante eherse- 
mentu di nan funshon serka 
Polis Hulandes a muri. 
Bakx na 2016 tabata 
traha pa Kuerpo Polisial 
Karibe Hulandes, ku ta en- 
tre otro aktivo na Boneiru. 
Minister di Hustisia i Sig- 
uridat di Hulanda ta mane- 
hadó di e kuerpo akí. 


Trato igual 
Agente polisial Theo 
Zomer na 2016 tabata en- 
bolbí ku e investigashon 
penal di e kaso. E ta haña 
ku Bakx su nòmber mester 
bini den Tuin van Bezin- 
ning i online tin malkon- 
tentu. Karibe Hulandes ta 
tambe un parti di Reino 
Hulandes, e ta skirbi riba 
LinkedIn. Nos no mester 
hasi distinshon komo Polis, 
pero bo ta traha tambe pa 
Reino Hulandes. 
Zomer ta trata ya pa hopi 
aña pa trahadónan di mane- 
ho dentro di Polis kambio 
di idea. “Kon igual nos ta 
trata awor e koleganan na 
Karibe Hulandes,” e ta skir- 
bi. “Mi tin bèrgwensa pa e 
areglo kolonial akí i ta sigui 


hasi pregunta pa stòp ku e 
desigualdat akí. 
Zomer ke pa e fundashon 
Tuin van Bezinning, ku ta 
kai bou di guia di kuerpo, 
adaptá e statutonan mas 
pronto posibel. 


“Mi kurason a kibra” 
Zomer a haña sosten 
di 
Parlamentario 
Jorien 
Wuite di D66. “Mi kurason 
a kibra momentu ku mi a 
tende esaki. Un agente poli- 
sial ta bai traha na Boneiru 
i direpente no ta konta mas 
na e kuerpo. Kon esaki por 
ta posibel, e ta asina tristu 
pa su mama.” 
Miembro di Parlamento 
di BBB, Lilian Helder, an- 
teriormente PVV, ta rabiá: 
“Esaki no por ta bèrdat tòg. 
Kon den nòmber di Dios bo 
por hasi distinshon. Dikon 
bida di e un agente tin mé- 
nos balor ku e otro, mi ta 
haña esaki straño.” 
Ámbos Parlamento a 
hasi pregunta na Minister 
di Hustisia i Siguridat, Di- 
lan Yeilgz. Dikon statuto 
ta bai riba bida di hende, 
Helder ke sa. Wuite ke sa 
dikon ta hasi distinshon 
entre agentenan polisial di 
Hulanda i Karibe Hulan- 
des, mirando e echo ku Bo- 
neiru, Sint Eustatius i Saba, 
desde 2010 ta kompleta- 
mente integrá. E islanan ta 
munisipionan partikular di 
Hulanda. 


Statuto 
“Na momentu ku Bakx a 


muri, e tabata den servisio 
di Kuerpo Polisial Karibe 
Hulandes,” bosero di Polis, 
Judith van der Zwan ta bisa. 
E ta konrmá ku e statuto- 
nan pa preskribí ku Tuin 
van Bezinning ta solamente 
intenshoná pa Polis Hulan- 
des. Ounke ku na 2017 du- 
rante e seremonia den Tuin 
van Bezinning a para ketu 
sí na morto di Bakx, pa e 
motibu ei no a skirbi su 
nòmber riba e monumento. 
Parlamentario di D66 
Wuite mes a biba hopi aña 
na Sint Maarten. E ta pre- 
okupá tokante e diferensia 
di órden di derecho entre 
Europa i e parti Karibense 
di Reino. Siudadanonan na 
Boneiru por konta ku me- 
sun protekshon di derecho, 
e ta puntra. “Ketu bai mi 
tin mas e sintimentu ku 
tin menshon di órden di 
derecho di segundo rango.” 


Hefe di kuerpo 
E dos parlamentonan ta 
hasi un yamada na e mini- 
ster pa adaptá e statutonan. 
Helder ke sa tambe ku tin 
mas regla diskriminato- 
rio pa trato desigual pa tur 
agente polisial, trahando 
den Reino Hulandes i Ka- 
ribe Hulandes. 
“Nos 
ta 
komprondé 
e deseo pa por rekordá 
Bakx, bosero di Polis van 
der Zwan ta bisa. E shèf di 
kuerpo lo mira, mirando e 
sirkunstansianan 
impor- 
tante, pa dentro di poko a- 
tendé e kuestion akí. 

Nos ta biba den un komunidat kaminda nos no ta gusta 
elogiá, gaba i apresiá kosnan bon ku ta sosodé. Pero sí nos 
ta pará kla pa kritiká kosnan ku no ta kana bon. Tin te asta 
hende ku mente korumpí ku ta pidi pa algu bai robes pa nan 
por kritiká. 
Laga nos tuma por ehèmpel Tourism Corporation Bonaire 
(TCB), un instansia ku nos ta haña ku mester haña tur elogio 
pa e manera ku nan ta prestando desde ku Miles Mercera, un 
mucha di Boneiru, a tuma rienda. Miles ta etalá su profesho- 
nalismo. I turismo ta bayendo dilanti. 
Nos por komprondé ku Miles ofisialmente no ta nombrá ofisi- 
almente komo direktor di TCB, sino ta hasiendo e trabou aki 
via su kompania. Nos no sa ku t’e mes a skohe pa e relashon 
di trabou aki, pero nos ta kere ku el a demonstrá i proba ku e 
por manehá turismo di nos isla. 


P’esei nos no por imaginá ku ta bai pone aviso pa buska 
(otro) direktor. E ta kaba ‘the right man on the right place’. 
Banda di e echo ku turismo ta moviendo visiblemente dilanti, 
nos mester elogiá e forma kon TCB, bou di Miles Mercera, ta 
duna publisidat na loke nan ta hasiendo. Porfin e boneriano 
por lesa kiko tur asina TCB ta hasiendo. Kasi tur dia ta sali un 
òf te asta mas komunikado di TCB. Nunka anterior, di tur nos 
kasi 50 aña den periodismo, nos a bira algu asina sosodé. 
Naturalmente no ta trabou di Miles Mercera so, sino di henter 
su tim. 
Na distansia nos por ripará ku nan ta aportá grandemente pa 
TCB por kumpli ku su mishon. 
Awe den nos EDITORIAL, na lugá di kritiká i kuestioná, nos 
ke elogiá Miles Mercera i su tim pa loke nan ta hasiendo. 
Tambe mester por! 


ELOGIÁ I APRESIÁ LOKE TA BON! 


KRALENDIJK – Riba 
Prinsjesdag a manda e 
proposishon di lei plan s- 
kal 2024 pa e parlamento- 
nan. Momentu ku Tweede 
Kamer i Eerste Kamer bai 
di akuerdo ku e proposi- 
shon, e medidanan ta dren- 
ta na vigor entrante promé 
di yanüari 2024. 


Introdukshon 
Na 2010 Boneiru, Sint 
Eustatius i Saba, a bira 
parti di Hulanda komo mu- 
nisipionan partikular. For 
di e momentu ei, un parti 
di e sistema skal riba e 
islanan den liña grandi a 
keda igual. Gabinete kier 
aktualisá i mehorá e siste- 
ma e añanan benidero. 
Ku e proposishon di lei 
akí ta tuma e promé paso 
pa logra esei. E medidanan 
den e proposishon di lei akí 
ta relevante pa partikular- 
mente empresario i tin mé- 
nos impakto pa siudadano. 


Proposishon 
Aktualisá e sistema ak- 
tual di manera ku e ehe- 
kushon den práktika ta 
mehorá i kaminda esei ta 
posibel, ta bira mas simpel. 
Ademas Gabinete tin e in- 
tenshon pa mediante algun 
areglo, oumentá e kapasi- 
dat nansiero di esnan ku 
entrada abou. 
Ta trata di un proposi- 
shon di lei ku diferente me- 


Proposishon lei plan fiskal pa islanan BES 


dida rònt di diferente tema. 
Esnan di mas importante 
ta relashoná ku un impues- 
to mínimo pa empresario, 
e rekargo di integrashon, e 
opbrengstbelasting, e are- 
glonan di suèldu usual i e 
areglo pa empresa chikí, 
KOR. Mas aleu ta bin un 
obligashon pa deklará ora 
kumpra un bibienda rela- 
shoná ku vastgoedbelas- 
ting. 


Kambio 
Aki bou ta haña e kam- 
bionan di mas importante 
pa siudadano i empresa. Pa 
un spesikashon kompleto 
ta referí na e dokumen- 
tonan di Prinsjesdag: Mil- 
joenennota en Rijksbegrot- 
ing | Rijksoverheid.nl 


Outo di pasahero 
Pikòp ku un kabina i ve- 
híkulo di entrega, no ta kai 
mas bou di e tarifa regular 
di ABB, pero bou di e tari- 
fa haltu. E tarifa regular di 
ABB na Boneiru ta 8% i e 
tarifa haltu 25%. Na e Isla- 
nan Ariba, e tarifa regular 
di ABB ta 6% i e tarifa hal- 
tu progresivo ta dependé 
di balor di e outo. E tarifa 
progresivo ta konta ku e 
porsentahenan di 10, 18, 
22 i 30. Esei no ta konta pa 
vehíkulonan di entrega ku 
un funshon spesial manera 
waha di morto, ambulans, 
polis i brantwer. 


Obligashon pa deklará 
Vastgoedbelasting 
Si 
komo 
propietario 
nobo di un kas ku no ta 
residensiá prinsipal òf di 
un komersial lokal no ri- 
sibí un aanslag di impuesto 
pa vastgoedbelasting, ou- 
tomátikamente ta obligá 
pa deklará esaki. Si no, ta 
kore riesgo di haña un but. 


Abolishon eksonerashon 
di dividendo 
Ta eliminá e ekso- 
nerashon di dividendo den 
impuesto di entrada den 
kua tabata eksonerá divi- 
dendo te na e suma mák- 
simo di 5 mil dòler pa aña. 
Ora di stipulá e entrada 
taksabel den un aña, en- 
trante 2024 mester paga 
impuesto di entrada riba 
tur dividendo ku a risibí 
ku ta surpasá e suma liber 
di impuesto i e kompen- 
sashon di grandinan. 


‘Opbrengstbelasting’ 
E kondishonnan pa ri- 
sibí un dekreto di establesi- 
mentu pa ‘opbrengstbelas- 
ting’, ta bira mas fásil di 
un banda i di e otro banda 
mas estrikto pa evitá mal 
uso. Ta trata akí di kom- 
panianan di un holding 
ku ta tene un porsentahe 
kualiká den un kompania 
supsidiario na Karibe Hu- 
landes ku ta disponé di un 
dekreto di establesimentu. 


Areglo di suèldu usual 
E areglo di suèldu usual 
ta konta pa un tenedó di 
interes signikativo, ku 
ta traha pa e kompania. E 
areglo di suèldu usual ta 
enserá ku ta konsiderá ku 
un tenedó di interes sig- 
nikativo ta risibí un suèl- 
du ku ta normal pa e nivel 
i durashon di su labor. Ta 
adaptá i amplia e areglo 
akí riba algun parti: 
· Na lugá di e suèldu 
for di un relashon laboral 
similar, ta apliká komo 
norma di komparashon e 
suèldu for di e relashon 
laboral mas komparabel. 
· E areglo di suèldu 
usual ta aplikabel tambe pa 
e partner di e empleado ku 
un interes signikativo den 
un kompania. 
· Pa e asina yamá 
‘éénpitter’ ta basa e krite- 
rio di komparashon riba e 
volúmen di benta di e kom- 
pania. 
· Ademas, ta supsti- 
tuí e suma standart pa un 
suma ku ta ha riba dos bia 
e suma liber di impuesto. 


Rekargo di integrashon 
E rekargo akí tin di aber 
ku e ekivalente di BTW i 
ku na Hulanda a abolí kaba 
na 2014. Awor ta abolí e 
rekargo akí na Karibe Hu- 
landes tambe, pa motibu 
ku e ta sòru tambe pa pun- 
tonan problemátiko riba 


merkado di bibienda. 
Ku su abolishon ta 
eliminá esaki tambe. Por 
ehèmpel ta bira mas fásil 
pa empresarionan hür kas 
ku nan mes a konstruí. 


Areglo pa empresa chikí 
Ta oumentá e márgen 
di volúmen di benta anual 
di 20.000 dòler na 30.000 
dòler, di manera ku empre- 
sario chikitu no tin mester 
di paga ABB. 


Impuesto mínimo 
E sistema aktual na Ka- 
ribe Hulandes no konosé 
impuesto riba ganashi pa 
kompania. Den situashon 
ekstraordinario esaki no ta 
deseabel, komo ku e ta fo- 
mentá mal uso i froude den 
situashon internashonal. 
Ku e medida akí, ta 
implementá un impuesto 
mínimo i ta kumpli ku e 
modelo Hulandes i norma 
Europeo ku ta konta pa 
impuesto mínimo pa em- 
presario internashonal op- 
erativo. 
Ademas, e medida akí 
ta simpliká e sistema s- 
kal i ta hasié mas prepará 
pa futuro. 
Ta trata aki solamente 
di e gruponan multinasho- 
nal ku un volúmen di benta 
mundial di 750 mion euro 
òf mas i ku un sukursal na 
Karibe Hulandes. 

DI UNDA BO YUDANSA TA BINI? 


Skritura: Salmo 121 


“Mi yudansa ta bin for di SEÑOR, Kende a traha shelu i tera.” 
Salmo 121:2(BS) 
Kiko tin bo kurason kargá i preokupá awe? Bo por tin konfiansa 
ku bo no ta so, Señor Dios ta bo yudansa. E Salmo akí ta duna 
afirmashon i speransa ku nos yudansa i sosten ta bini di SEÑOR. 
E ta bisa ku Dios ta protehá nos di dia i anochi i no ta laga nos pia 
slep. Nada no por stroba òf desviá Señor Su bista for di riba nos. 
Dios ta nos sombra na man drechi versíkulo 5, esei kemen ku Dios 
ta presente pa protehá i guia nos den sirkunstansianan di bida dia- 
rio. Nos por dependé riba Señor Su yudansa i protekshon. Konfia 
trankil den Dios pasobra ta El a krea tur kos, E ta todopoderoso i 
ta asina interesá den ami i abo su nesesidat diario. 


Ma Dios ta mas interesá den nos destino eterno, p’esei El a manda 
Señor Hesus pa muri na krus pa nos pikánan. Hesus a karga nos 
pikánan riba krus i a resusitá riba e di 3 dia. Den Hesus Su morto i 
resurekshon nos tin pordon di nos pikánan. Ora nos pidi Dios por- 
don i invitá Hesus bin biba den nos kurason, nos ta bira yu di Dios. 
Juan 14:6 ta bisa: “Jesus a bis'é: "Ami ta e kaminda, i e bèrdat, i 
e bida; ni un hende no ta bin serka e Tata, sino pa medio di Mi.” 
Solamente den Hesus nos ta skapa di kondenashon eterno. Esei 
ta e yudansa di mas grandi ku Dios a proveé pa nos. 


Bo ta aseptá e yudansa di Señor pa bo bida diario i pa bo sal- 
bashon eterno? 


Felicia Baran-Emerenciana 
Produkshon PGM 


Programanan di Bonaire.tv 
TELBO kanal 70 
Flamingo TV kanal 23 


Tur mèrdia 12’or ta kuminsá un programashon nobo di 
4 ora. 
E programashon 
aki ta ripití pa 24:00. 


12.00 Herensia Korsou: 
Martha Dijkhof 
13.00 Aki Boneiru: 
Museo di Chon i Norma Theodora 
14.00 Herensia: 
Antonio Sint Jago (Isla Falkon) 
15.00 BAPA: 
Pastor Ogando 


16.00 Herensia: 
Walter Coffie 
(Santana Protestant) 
17.00 Aki Boneiru: 
Bondoet 2020 
18.00 Herensia: 
Villa Antonia, Edith Strauss & 
Juliana Angela 
19.00 BAPA: 
Ria - Rosemarie Heitkonig 


20.00 Aktualidat: 
Piskabon Ernest de Lanoy 
21.00 Aki Boneiru: 
Echo 
22.00 Herensia Korsou: 
Daphne Kibbelaar 
23.00 BAPA: 
Wilhelmina van den Broek - 
Barku Eendracht 

KRALENDIJK-- 
A 
drenta keho di ladronisia 
for di un outo ku tabata 
stashoná riba un sitio di 
stashoná outo riba Kaya 
Soeur Bartola. Esaki a 
tuma lugá riba djabièrnè 


Ladronisia for di outo 


15 di sèptèmber.Entre 3'or 
di atardi i 11.40 or di ano- 
chi. Deskonosínan a habri 
e vehíkulo probablemente 
ku un yabi falsiká i a bai 
ku diferente artíkulo. Ta 
investigando e kaso. 


KRALENDIJK -- Isïah 
Foundation ke yama danki 
na un i tur ku a hasi un 
donashon pa por a realisá e 
anochi mágiko pa mucha. 


Muchanan a gosa di anochi mágiko 


Un danki na Wedoe pa 
a habri su porta pa i kere 
den Isïah Foundation sem- 
per. Danki na Kiwanis 
Club of Kralendijk Bonaire 


i Winkel Tessa di Mama pa 
Mama, ku a yuda super na e 
evento. E muchanan a gosa 
i puntra ki dia ta e siguiente 
aktividat. 

KRALENDIJK—Po- 
lis mester a akudí na un 
establesimentu di horeca 
pa un kaso di bringa- 
mentu. Esaki na Kaya 
Nikiboko Nort. Un agente 
polisial na sivil a purba 
tene e situashon bou di 
kòntròl te na momentu ku 


Bringamentu ta kondusí na detenshon 


patruya a yega na e sitio. 
Na yegada di e patruya a 
detené ámbos sospechoso 
pa maltrato. 
Ta trata di e hòmber di 
inisial J.M.O.R. di 61 aña 
di edat i un hòmber di ini- 
sial J.R.C.C. di 54 aña di 
edat. 


K R A L E N D I J K - 
Parke Washington Slag- 
baai ta keda atraé mas i 
mas hende. Stinapa por 
nota ku tur aña e kantidat 
di bishitantenan ta oumen- 
tá. Un kantidat di 69.546 
persona a bishitá e parke 


Mas hende a bishitá parke Washington Slagbaai 


den aña 2022. Di e kantidat 
aki por konstatá ku 8467 ta- 
bata hende lokal i sobra ta 
turista. 
E grupo mas grandi ku 
ta bishitá e parke ta hulan- 
des oropeo. “Aña pasá 
37.145 hulandes oropeo a 


bishitá nos parke”, ranger 
Rudsel Paula a splika. 
Tambe por mira ku 8467 
turista merikano a bishitá 
e parke. Segun Paula pa 
dia sigur por konta ku un 
promedio di 100 outo ku ta 
drenta e parke. 


Reakshon riba posibel benta di kas históriko 
Un palabra: TRISTU! 


Kon un famia netamente boneriano ku raisnan pro- 
fundo den komunidat boneriano por hinka den nan 
kabes di kometé un barbaridat asina'ki. Un pida 
Boneiru, aki sí ‘outéntiko’ lo bai pèrdí atrobe. Anto 
dikon? Pa KOS, pa plaka, pa material. 
Niun miembro di e famia aki NO tin mester di e 
plaka ei. Nan tur tin pa por biba trankil i asina sal- 
baguardiá un pida historia/kultura di nan antepasa- 
donan ku a nifiká asina tantu pa hinter e área di 
Playa Pabou. NO! Nan ke mas. 
Kiko nos ta weta atrobe? NO ta e stranhero ta Bo- 
neiru su enemigu, ta e boneriano ku ta pretendé di 
ta ‘outéntiko" ta e enemigu real di Boneiru. 
A weta e kos aki pasa ya na diferente okashon ku 
diferente propiedat. Enbes di e tipo di famianan 
aki hasi nan propiedat un pèrla pa hende lokal i/òf 
turista por bishitá i gosa di e historia/kustumbernan 
di ántes, nan ta kue koroto bende ku ken ku ta. 
Despues nan mes ta para na banda grita ku stra- 
nheronan a poderá di ‘nan’ isla. Si e stranhero no 
ta kèns, e ta weta oportunidat pa traha plaka riba 
kustia di e boneriano mes. 
Nan lo hasi uso di historia di e mes famia aki pa 
hasi propaganda pa ilustrá kon importante e lugá 
aki tabata den pasado i ki balor e tabata tin den 
e área aki i ku ta bale la pena bo bin pasa bo fak- 
ansi den su apartamentunan pa bo tambe sinti e 
vibrashon di ántes. 
E famia mester a hasi e kas bieu aki un museo, 
ilustrando e balor logístiko/familiar ku e tabatin den 
pasado pa hinter Kralendijk (Playa). 
E famia aki tabata/ta muchu prominente den e ko- 
munidat boneriano pa hasi un kos asina'ki. Pero ta 
parse ku ta e tipo di famianan aki ta e enemigu 
mas grandi di Boneiru. Ta kiko e isla a hasi nan ku 
nan tin di hasi asina ku nan isla? Mi no por kere ku 
sèn ta mas importante pa e famia aki ku historia i 
grandesa di nan welanan. 
Dios spar Boneiru di e hendenan aki den futuro. Un 
palabra: TRISTU. 
(Nòmber konosí na redakshon di BONERIANO) 


KRALENDIJK -- Un 
di kada tres habitante di 
Karibe Hulandes ta biba 
den pobresa, pa e motibu 
akí Gabinete ta saka 30 
mion euro pa 2024, pa me- 
horá e forsa di kompra di 
e habitantenan di Boneiru, 
Saba i Sint Eustatius. En- 
trante 2025, e suma akí ta 
subi na 32 mion euro anu- 
almente. 
E sèn ta bai entre otro pa 
e oumento di benesionan 
sosial na Karibe Hulandes 
na 2024, di kua ainda tin ku 
dení e oumento eksakto. 
Ku esaki e gabinete ta tuma 
pasonan importante pa yega 
na un mínimo sosial na Bo- 
neiru, Saba i Sint Eustatius. 


Mas forsa di kompra na Karibe Hulandes 


Tambe e kompensashon pa 
yu ta subi ku 90 dòler pa 
mucha pa luna. 
Esaki ta di akuerdo ku e 
ambishon pa baha pobresa 
infantil na mitar pa aña 
2025. Mas aleu, e gabinete 
ta mantené e supsidio di e- 
nergia di 1300 dòler pa aña. 
Tambe e supsidio di e gas- 
tunan ho di elektrisidat i e 
tarifa ho di awa di bebe i 
e gastunan di konekshon pa 
internèt, ta sigui baha. 
Ademas tur aña tin sèn 
adishonal ta bai pa mehorá 
transporte públiko i pa baha 
gastu di transporte. 
Sekretario di estado A- 
leandra van Huelen: “Un 
dak riba kabes, kuminda 


riba mesa, òf nesesidatnan 
èkstra pa mucha, no ta algu 
natural pa hopi hende na 
Boneiru, Saba i Sint Eu- 
statius. E gabinete akí ke 
hasi algu ku esaki. Pa e mo- 
tibu aki mi ta kontentu ku 
huntu ku mi kolega Carola 
Schouten, nos a logra re- 
servá un montante grandi, 
no solamente pa e aña akí, 
pero tambe pa e añanan 
benidero, pa mehorá bida 
di e habitantenan di e tres 
islanan. Na promé lugá dor 
di sigui oumentá e bene- 
sionan sosial, pero tambe 
dor di sigui kontribuí na 
servisio básiko manera awa 
i elektrisidat. Nos no a yega 
ainda, pero e ta un paso 


importante pa enfrentá po- 
bresa na e islanan. P'esei 
tambe mi ta ansioso pa e 
konklushonnan di e komi- 
shon di mínimo sosial. Den 
e sabiduria ku Reino, em- 


presario, organisashon púb- 
liko i habitante ta nesesari- 
amente dependé di otro pa 
krea un nivel di servisio 
ekivalente i pa baha e gas- 
tunan di bida.” 


KRALENDIJK – Den 
e promé siman di sèptèmber 
a bishitá 17 establesimentu 
konsistiendo di e diferente 
supermerkadonan di mas 
grandi na Boneiru ku a 
duna nan kolaborashon pa 
registrá preis. Caribe Nobo 
ta sigui mantené den e tòp 
tresnan ku e mihó preis. 
A hasi komparashon di 
preis di artíkulonan for di 
e makutu básiko di Tienda 
pa Konsumidó Boneriano 
a registrá preis di 139 dife- 
rente produkto durante 1 pa 
2 di sèptèmber. 


Komparashon preis di komestibel 
Caribe Nobo ta sigui mantené mihó preis 
Ta 
rekomendabel 
pa 
tuma bon nota di e lista di 
komparashon di preis pu- 
bliká p’asina por tene kuen- 
ta ku diferensia den preis di 
komestibel na momentu di 
kompra. Di e forma akí por 
hasi eskoho ku ta kumbiní. 
Mester remarká ku Cari- 
be Nobo a sa di mantené su 
mes den e tòp 3 komo su- 
permerkado ku mihó preis 
durante 7 luna largu. 
E tòp 3 establesimen- 
tunan ku a resultá ku e 
mihó preis den e kategoria 
di produktonan akí ta Ca- 


ribe Nobo ku 44 produkto, 
Warehouse ku 17 produk- 
to i Wing Cheung ku 15 
produkto. 
E tòp 3 establesimentu- 
nan ku a resultá mihó surti 
den e kategoria di produk- 
tonan akí ta Famoso ku 86 
produkto, Foody Mark ku 
82 produkto i Kadushi ku 
81 produkto. 
Durante di e kompara- 
shon di preis no a tene kuen- 
ta ku higiena di e supermer- 
kado kalidat di produkto, ni 
pais di eksportashon. 

Na Cuba nos tin fidelísmo, na 
Venezuela chavismo i na Bonei- 
ru kasi nos lo tabatin klarkismo. 


Awèl sí. Djo spar hende. Mihó Klar- 
ki sali for di infantilismo i bini ku 
madurismo. 


Inlubidabel© 


Kompa Can 
Candido 
Koeks, 
kono- 
sí 
kariñosamente 
komo 
Kompa Can, tempu ku mi 
a kombersá kuné na su 
kunuku pegá ku e santana- 
nan protestant i evangeli- 
sta den nortwèst di Rincon, 
no por a bisa kuantu tempu 
eksaktamente el a hasi e 
trabou aki. Tabata na ku- 
minsamentu 
di 
añanan 
nobenta ku mi tabatin un 
entrevista Kompa Can, un 
archivo humano. 
Echo sí ta ku si bo tabata 
biba den Rincon i si un 
famia di bo muri, bo por 
akudí serka Kompa Can, 
ku tabata regla delaster 
un detaye pa entiero di bo 
defuntu. E tabata laga na 
e famianan mes pa dun'é 
algu pa su ‘trabou’. I nan 
tabata rekompens'é bon, 
pasobra e tabata hasi su 
trabou bon. 
Kompa Can no tabata e 
úniko persona ku taba- 
ta hasi e trabou aki den 
Rincon. 
Tabatin 
tambe 
Lucien Beaumont. Anke 
nan 
tabata 
kompetidor, 
nan tabata dil bon ku otro. 
Ademas, tabata keda na e 
famianan pa hasi eskoho 
servisio di ken nan kier a 
hasi pa atendé nan asuntu- 
nan di entiero na momentu 
ku morto kai. 
Rincon tabatin den añan- 
an binti i kuminsamentu di 
dékada trintados sosiedat 
di entiero: Sociedad San 
Ludovico i Sociedad San 
Antonio de Padua. Esun 
promé tabata kai bou di 
pastor di Rincon. San An- 


tonio de Padua tabata un 
sosiedat ku karakter mas 
partikular. 
Segun Kompa Can Koeks, 
e ta kalkulá ku masoménos 
den añanan kuarenta el a 
kuminsá hasi e trabou aki. 


Tarea 
Ta konosí ku morto un dia 
ta bati na porta di nos tur. 
Na momentu ku un famia 
yegá muri hopi bes bo no 
sa kua ta e trámitenan ku 
mester tuma lugá pa regla 
entiero di bo defuntu. Ade- 
mas, tristesa ta poderá di 
bo i bo ke laga e asuntu aki 
den man di otro hende. 
Kompa Can por a imaginá 
su mes kon el a haña e 
tarea pa regla entiero den 
e bario di Rincon. Nan lo 
tabata bisa: "Bai serka tal i 
tal hende i bo ta keda kla 
unbes." 
Kompa Can mes a konta: 
"Mi ta yuda te kaminda ku 
mi por. Na momentu ku mi 
tabatin 45 pa 50 aña mi a 
kuminsá hasi esaki. Mi a 


regla entiero di tur mi fami- 
anan i esaki parse a hasi 
impreshon riba hendenan 
den Rincon." 
Mas aleu Kompa Can 
Koeks a konta kon ántes 
mester a dera un defuntu 
rápidamente, konsideran- 
do ku no tabatin fasilidat 
pa warda e morto pa mas 
dia. Tin bes atardi mes bo 
mester a dera un hende ku 
a muri den anochi òf main- 
ta. Bo mester a kore regla 
asuntu di entiero hopi lihé. 
No tabatin tempu di pèrdè. 


Klòk di misa 
Kompa Can Koeks a konta: 
"Ora mi tende klòk di misa 
di Rincon kuminsá lei mi 
ta pensa den mi so ku djis 
despues lo tin hende na mi 
porta, esta famia di e de- 
funtu. Tin bes te asta mei 
anochi òf mardugá nan ta 
bati na porta di mi kas ora 
ku un morto kai." 
Na kuminsamentu di aña- 
nan setenta Boneiru a 
haña frizer pa warda kurpa 
di hende ku muri pa mas 
dia. Den e tempu modèrno 
ei un di e promé kosnan ku 
Kompa Can tabata regla si 
un hende muri na Rincon 
ta su transporte pa Playa, 
na unda ta pone e defuntu 
den frizer, sperando riba e 
dia di entiero. 
"Mi ta hasi tur kos. Mi ta 
buska kah'i morto i atendé 
asuntunan di sosiedat. Mi 


ta regla misa i santana i 
ta buska tur loke e famia 
ta deseá, pa asina hasi e 
entiero mas bunita posibel 
pa su doño. Despues mi 
ta duna nan tur e resibu- 
nan. Mi mes no ta kobra. 
Ta keda na e famianan pa 
duna mi algu i mi mester 
atmití ku tin di nan ta paga 
bon", Kompa Can Koeks a 
trese dilanti. 
Kompa Can a sigui: "Tem- 
pu a kambia hopi. Na mo- 
mentu ku un hende muri 
inesperá den pasado, bo 
mester a kore purá bai 
regla kobamentu di buraku 
den santana. Pasobra ta 


mashá poko hende tabatin 
kèlder. Si bo tabata sa ku 
e persona tabata muriendo 
por a laga koba buraku 
adelantá. Ta pastor tabata 
indiká na unda mester a 
koba e buraku. 
Candido Koeks: "Si e mor- 
to a kai atardi, mester a 
sòru pa dera e defuntu su 
siguiente dia mes. 
Pues tin ku pura koba bu- 
raku. Mi a konosé tempu ku 
nan tabata kobra 4 florin pa 
koba un buraku den san- 
tana. Awor (30 aña pasá) 
pa koba un buraku bo tin 
ku saka por lo ménos 80 
florin." 


Kompa Can Koeks; Agensia 
funerario di Rincon (1) 
Tabatin dos persona den e Rincon di ántes ku tabata fungi komo un tipo di agensia fu- 
nerario. Un di nan tabata Lucien Beaumont i e otro, mas konosí, Kompa Can Koeks. 
Su nòmber ofisial tabata Candido Koeks. Nan tabata operá lòs for di Sociedad San 
Antonio de Padua. Kompa Can tabata atendé dirèkt ku famianan di e defuntu. 


Candido Koeks, álias 
Kompa Can. 


Asina ku Kompa Can tende klòk di misa di Rincon lei, 
anunsiando morto, e por a spera famianan di esun ku 
a muri na su kas. 

VAKATURA 


Bo tambe ke traha pa RCN? Bo por solisitá pa e siguiente funshonnan: 


Mas informashon? 


Bishitá www.rijksdienstcn.com/vakatura 


• SZW - Mènedjer Informashon i ICT 


• Werkgeverschap - Sekretario Ehekutivo 


• Voogdijraad - Konsehero Investigativo 


KRALENDIJK—E agrupashon musikal Tutti Frutti ta di bishita na Hulanda. Esaki 
den kuadro di selebrashon di dia di Boneiru. Banda di e presentashon aki, e grupo tin 
algun otro kompromiso pa kumpli kuné. Tutti Frutti ta selebrando 30 aña di eksistensia 
den farándula boneriano. Pa hopi aña Tutti Frutti a bin ta promové músika típiko krioyo 
i a hasi esaki tantu na Boneiru i den eksterior. 


Pa entre otro selebrashon Dia di Boneiru 
Tutti Frutti na Hulanda 

Bon komienso pa Gèn di Arte 


KRALENDIJK -- Dia 
4 di sèptèmber Gèn di Arte 
Boneiru a ranka sali ku 
tayernan di DJ kaminda ku 
un total di 6 hóben entre 13 
pa 15 aña ta tumando lès di 
DJ. Den kolaborashon ku 
Jong Bonaire, Gèn di Arte 
ta brinda 4 biá pa siman lès 
di un ora na hóbennan di 
Jong Bonaire, kaminda nan 
ta haña e chèns pa siña algu 
den arte. 
Banda di esei tres bes 
pa siman e hóbennan ku a 
inskribí pa Gèn di Arte ta 
sigui seshonnan mas largu 
kaminda nan por bai mas 
profundo den e materia. 
E lèsnan di e programa 
prinsipal di Gèn di Arte 
Boneiru ta habrí pa hóben- 
nan di Jong Bonaire tambe 
ku ke aselerá nan desaroyo 


komo DJ. 
E DJ-nan enkargá ku 
e workshopnan ta Jaimy 
Abdul i Jerrysen Albertus, 
tambe konosí komo DJ Or- 
leus i DJ Panter/MC Jerr- 
Y. Tambe nan a haña un 
kurso intensivo serka DJ 
Laennon, kende a bishitá 
nan for di Kòrsou pa yuda 
desaroyá mas. 
Den e seshonnan di DJ 
Laennon, a skohe number 
komo DJ i tambe pinta nan 
logo ku lo tradusí den un 
logo digital. Pronto Boneiru 
ta bai sera konosí ku e DJ- 
nan mas hóben di Boneiru 
ku lo ta kla pa subi kaya 
pa entretené tantu grandi i 
chikí. 
Gèn di Arte Boneiru ta 
un proyekto ku ta kai bou 
di Art Culture Education 


Foundation, ku e meta pa 
laga hóbennan eksplorá, 
deskubrí i desaroyá nan 
mes den diferente forma di 
arte. Nan ta haña guia di 
profeshonalnan, oportuni- 
datnan pa gana eksperen- 
sia riba esenario i tambe ta 
guia nan den nan trayekto 
pa bai studia arte den eks- 
terior. 
E industria di arte i kul- 
tura ta algu ku no a haña 


hopi atenshon den su desa- 
royo pa hopi aña. Miéntras 
ku ta presis e sektor ei ta un 
di e motornan ekonómiko 
mas grandi na diferente 
pais. 
Banda di esei, e tin un 
poder sosial enorme kamin- 
da via di arte i kultura ta 
uni no solamente e komuni- 
dat di un pais, sino tambe e 
tin e forsa pa krea lasonan 
estrecho 
entre 
diferente 


nashon. I e punto di salida 
pa esaki ta serka hóbennan 
ku mester haña e oportuni- 
dat pa desaroyá nan mes 
profeshonalmente. 
Gèn di Arte Boneiru 
ta hasi un yamada na tur 
hóben artista, òf ku ke hasi 
algu artístiko, pa tuma kon- 
takto ku e página di Face- 
book ACE Bonaire, òf na 
number di telefòn +599 
790-0155. 

1 – Libra bo mes di pasado 
Un di e prinsipal motibunan 
pa pordoná ta di laga pasado 
di nos bida bai. Ku esaki mi no 
ke bisa ku nos mester lubidá 
pasado, òf kit’é di nos mente. 
Pordoná no ta nifiká lubidá, e 
ta nifiká rekordá sin doló. Nos 
tur tin memoria, i eksperensian- 
an di bida keda grabá den dje, 
pero ora nos pordoná, nos ta 
kibra un kadena ku ta mantené 
nos mará na pasado, librando 
nos di resentimentu i doló, 
lagando kaminda kla pa biba 
den presente. 


2 – Laga lòs di ta víktima 
E víktima semper mester di 
un viktimario, e ta atraé. Legu- 
mai e papel di víktima, ta un 
paso importante pa pordoná. E 
víktima no ta interesá den por- 
doná, pasobra lo ta kita di dje 
motibu di su lamentonan. Re- 
konosé nos víktima ta semper 
kuminsá na dominá nos poder. 
E víktima ta bisa: “Ta dikon e 
kos akí a pasa nèt ku ami, ku ta 
un persona asina bon?”, Mién- 
tras ku esun ku ta konektá ku 
su poder ta bisa: “Kiko mi 
mester siña di e situashon aki?”. 
Tin un gran diferensia den e for- 
ma di enfoká e problema. Asi- 
na ta ku, for di awe kuminsá na 
afirmá: “Ami … ta un persona 
poderoso”. 


3 – Renunsia na krítika i na 
huisio 


Ora nos ta husga otronan, 
nos ta lubidá por kompleto di e 
esensia dibino ku tur ser hu- 
mano ta karga paden di dje. Tin 
kompashon no ta mesun kos ku 
sinti lástima pa otronan, esaki ta 
arogansia. Kompashon ta ko- 
mprendé ku, sigur e otro per- 
sona ku a kometé un ofensa 
kontra di bo, probablemente no 
tin un bida felis. Nos no sa e 
motibu pakiko el a komportá 
su mes di e manera ei i su situ- 
ashon emoshonal den tal mo- 
mento . Esaki no ke men ku nos 
mester ta di akuerdo ku su aks- 
honnan. 


4 – Libra bo mes di pensa- 
mentunan negativo 


Konsehonan pa pordoná 


Segun sientífikonan nos tin 
60.000 pensamentu riba kada 
dia i mayoria di nan ta enfoká 
nan mes den loke nos no ke. 
Tin hopi manera pa “kontrolá” 
pensamentunan negativo i e 
forma mas práktiko i simpel di 
hasié ta di re – direkshoná pen- 
samentunan den loke sí nos ke. 
Otro hèrmènt mashá poderoso 
ta afirmashon, nos por sustituí 


un pensamentu negativo pa un 
afirmashon positivo, por 
ehèmpel: “Nunka lo mi por- 
doná tal hende …” , Ta mihó 
pensa: “Ami … ta pordoná tal 
hende… kompleto i di forma 
amoroso”. Pordoná ta un tra- 
bou di purifikashon, ora nos 
disidí di hasié, nos pensamen- 
tunan ta bira mas liviano. 


5 – Siña di eksperensianan 
negativo 


Den kada situashon negati- 
vo tin un banda positivo. Kòr- 
da ku e pregunta korekto ta: 
Kiko mi mester siña di e situ- 
ashon aki? Si nos logra kom- 
prendé kua ta e siñansa , nos 
ta hasi un salto grandi den nos 
proseso di kresementu per- 
sonal. Sino … nos lo keda 
pegá den e víktima, i nos lo 
pasa hopi tempu, stanká den 
nos evolushon. 


6 – Permití pa otro tin ra- 
son 


Ta mihó ser felis ku tin ra- 
son. Dikon semper nos ke tin 
rason? Dikon semper nos ke 
gana? Ora un hende bisabu ku 
shelu ta bèrdè, na lugá di pleita 
o ke imponé bo forma di mira 
kos, evitá diskushon i dun’é 
rason. Abo sa ku shelu ta blou, 
pero loke abo no sa ta e moti- 


bu pa kua e otro persona ta 
hasi e afirmashon aki. Kisas e 
ta daltóniko, kisas únikamente 
e ke fastidiá. Na momento ku 
bo duna e otro persona ra- 
son, su intenshonnan ta pèrdè 
forsa i bo ta evitá un diskus- 
hon. Kòrda esaki : “Ora un 
no ke, dos no ta bringa.” 


7 – Buska bo pas interior 


Nos ta infelis ora nos no ta 
na pas. Tin hopi manera pa 
rekuperá pas: Meditá, skucha 
muzik, hasi afirmashon … 
Pero tin un ku ta masha efek- 
tivo: PORDONÁ. Ora nos 
pordoná nos ta sinti un sen- 
sashon di alivio, manera si nos 
lo a kita un karga for di riba 
nos. E akshon aki ta produsí 
pas interior; al kontrali, resen- 
timentu, renkor, ta deskonek- 
tá nos di pas. Si nos ke un 
mundu mihó inevitablemente 
nos mester kuminsá na nos 
mes. 


8 – Rekonosé ku abo ta 
un ser di Lus 


Ta mashá importante re- 
konosé ku abo ta un ser di lus, 
un Yu di Dios. Mira den wowo 
di otro, Dios tei einan, no ta 
importá loke e persona ei ta, 
Dios ta einan. Den algun kaso 
ta difísil rekonosé e lus den e 
otro .Maske e ser akí a ko- 
meté fayonan den su bida, su 
esensia ta sigui siendo mesun 
kos: un ser di lus, ku pa 
sirkunstansianan di bida a 
tuma un kaminda “robes”, 
yenando su mes ku skuridat, 
no pa esaki ta keda sin ta un 
yu di Dios. 
Rekonosé e lus den otro- 
nan ta un akto di amor. 


Papa Francisco a 
kurashá fielnan pa sigui e 
kaminda di Beato José Gre- 
gorio Hernández, apóstol di 


pas: “Susha e mannan” i 
“promotor e bon”. 
Durante di e Oudiensia 
General djarason 13 
sèptèmber, e Tata Santu a 
kontinuá ó ku e siklo di 
katekésis tokante “selo 
apostóliko”, sentrándo den 
e figura di un laiko lati- 
noamerikano, Beato José 
Gregorio Hernández Cis- 
neros, rekonosé pa e pueblo 
komo e “médiko i esnan 
pober”. 
“Hopi ta papia, hopi ta 
papia malu, hopi ta kri- 
tiká i ta bisa ku tur ta bai 
malu. Pero e kristian no 
ta yamá na esaki, sino na 
okupá kuné, na susha e 
mannan, prinsipalmente, 
manera San Pablo a bisa 
nos, na resa (cfr. 1 Tm 2,1- 
4),i despues na kompro- 


meté nos no den hasi redu, sino 
na promové e bon, pa konstruí 
pas i hustisia den e bèrdat”, 
Papa Francisco a afirmá . 


E Pontífise a rindi homenage 
den Plasa San Pedro na José 
Gregorio Hernández, ken a 
nase na Venezuela den 1864. 
“Rumannan, ante e testigu aki 
nos ta puntra nos: ami, dilanti 
di Hesus presente den e pober- 
nan serka di mi, frente na esun 
de e mundu ta sufri mas, kon 
mi ta reakshoná? Mi ta hasi 
algu òf mi ta keda komo 
miron?”, el a kuestioná. 
“Beato José Gregorio tam- 
be ta stimulá nos den e kom- 
promiso dilanti di e grandi 
kuestionnan sosial, ekonómiko 
i polítiko di awe”, e Santu Tata 
a sigurá. 
“Tambe esaki ta selo apos- 
tóliko, ta anunsio di e Evange- 
lio, ta bienaventuransa kristian: 
‘bienaventurado ta esnan ku ta 
traha pa e pas’ (Mt 5,9)”, e 
Obispu di Roma a sostené. 


Papa Francisco a rekordá ku 
José Gregorio Hernández a 
destaká pa su dedikashon na 
esnan den mas nesesidat. 
José Gregorio Hernández a 
muri pronunsiá nòmber di la Bír- 
gen 


Despues di a studia medi- 
sina, el a atendé i a yuda gra- 
tuitamente esnan ku no por a 
paga pa su servisio nan médi- 
ko. Su profundo relashon ku 
Hesus a hib’é na dediká su 


Papa ta pidi pa imitá Beato José Gregorio: 
Susha e mannan i promové e bon 


bida na servisio di otronan i 
pa buska pas den mundu. 
Finalmente, el a muri mién- 
tras e tabata realisá un akto 
di miserikòrdia dor di a bish- 
itá un enfermo. E Tata Santu 
Sigui lesa pag.13 

ARUBA 
NOTA INTERNASHONAL 


LIBIA – Yobida pisá 
a asotá Libia e luna akí, el 
a bira sinku biá mas tantu 
probablemente dor di kam- 
bio di klima. Esaki kom- 
biná ku mal estado den kua 
e damnan ta i otro sirkun- 
stansianan lokal, a hasi e 
wer ekstremo un desaster 
humanitario na Libia. Esaki 
e grupo internashonal di in- 
vestigashon, World Weath- 
er 
Attribution 
(WWA), 
ta konkluí despues di un 
análisis. 
E trabounan di kon- 
strukshon den áreanan sen- 


Investigashon ta konektá yobida pisá i kambio di klima na Libia 


sibel pa inundashon i falta 
di un maneho di klima den 
un pais instabil, a hasi e de- 
saster asina grandi. E po- 
blashon pues tabata ya hopi 
vulnerabel pa wer ekstre- 
mo, ainda promé ku e yobi- 
da fuerte a kuminsá. Míles 
di hende a muri i ainda tin 
míles pèrdí. Hopi edisio a 
kai den otro i míles di hen- 
de ta sin kas. 
No solamente na Libia e 
luna aki a keda asotá dor di 
tormenta Daniel, pero tam- 
be Spaña, Gresia, Bulgaria 
i Turkia, e haña dianan lar- 


gu di hopi yobida. Den tur 
e paisnan akí morto a kai 
dor di sirkunstansia di wer 
ekstremo. 
Pa kuantiká e efekto 
di kambio di klima dor di 
emishon di gas riba yobida 
fuerte, e investigadónan 
a analisá tur tipo di infor- 
mashon di klima. 
Ku esaki i modelonan 
di kòmpiuter, ta posibel pa 
kompará e klima kayente 
aktual ku e periodo mo- 
mentu ku emishon di gas 
a kuminsá, den e segundo 
mitar di siglo 21. 


MERKA – E sinku 
Merikanonan ku despues 
di hopi deliberashon Iran 
a laga liber, a yega Mer- 
ka. E avion a baha banda 
di 5’or di mardugá, na un 
aeropuerto militar den 
besindario di Washington 
DC. 
Di e tres Merikanonan 
lagá liber nan identidat 
ta konosí. Ta trata di dos 
empresarionan 
Siamak 
Namazi di 51 aña i Emad 
Shargi di 59 aña i e ak- 
tivista di medioambiente 
Morad Tahbaz di 67 aña. 


Sinku Merikano lagá liber bèk na Merka 


Na 2015 a detené Namazi 
na Iran, e dos otronan na 
2018. Ta kulpa tur tres di 
spionahe. 


Riba petishon di famia 
no a anunsiá e identidat di 
e di kuater persona ku a 
laga liber. 


R E P Ú B L I K A 
DOMINIKANA – E ten- 
shonnan entre Repúblika 


Tenshon entre Haiti i Repúblika Dominikana ta oumentá 


Dominikana i Haiti, ta sigui 
oumentá. E paisnan bisiña 
ku ta kompartí un isla, no 


ta di akuerdo tokante koba- 
mentu di un kanal na Haiti. 
Nashonnan Uni ta atvertí pa 


un situashon penibel, awor 
ku Repúblika Dominikana 
a sera e frontera ku Haiti. 
Haiti ta koba un kanal 
ku ta konektá ku e frontera 
di un riu entre e dos pais- 
nan. Haiti ta bisa ku e tin 
mester di awa pa agrikul- 
tura relashoná ku sekura, 
pero Repúblika Domini- 
kana tin miedu ku e kanal 
por sòru pa sekura serka e 
kunukeronan na nan parti 
di frontera. 
Tambe 
Repúblika 
Dominikana ta basa su mes 
riba e tratado di frontera di 
1929 den kua ta determiná 
ku no por kambia e kore- 


mentu di e riu. Haiti di su 
banda ta bisa ku for di e tem- 
pu ei Repúblika Domini- 
kana mes a koba kanalnan. 
Shèf di Nashonnan Uní 
ta topa ku e presidente di 
Repúblika 
Dominikana 
djárason pa papia tokante 
e laga sosten humanitario 
pasa. Eksperto di derecho 
humano di Nashonnan Uní, 
William O'Neill, tambe ta 
hasi mesun yamada. Dor di 
frontera será produktonan 
esensial posiblemente no 
por yega Haiti, ku ya ta 
den un krísis humanitario. 
Tin hopi bida di hende den 
wega. 


Dimi Construction B.V. 


ta buska 
- 1 metselaar 


Mas inf tel # 
790-7515 

ARUBA 
STATIA/SABA/ST. MAARTEN 


PHILIPSBURG 
– 
Despues di 43 aña i seis 
luna di servisio el, Kue- 
rpo Polisial Sint Maarten 
(KPSM) a tuma despedida 
di Deborah Ann Rombley, 
un miembro hopi stimá den 
e organisashon. 
Djabièrnè último a tene 
un esta di sorpresa pa 
Rombley, den presensia di 
invitado, inkluso Minister 
di Hustisia, Anna Richard- 
son i hefe di e kuerpo, C. 
John. Ámbos dignatario a 
ekspresá nan satisfakshon 
ku pa su trabou, partikular- 
mente den e diferente tere- 
nonan di atministrashon i 


Karera remarkabel na Kuerpo Polisial 


pèrmit. 
Durante Rombley su 
karera ilustrante ku KPSM, 
mihó konosí komo Debby 
pa su koleganan, el a de- 
mostrá 
su 
dedikashon, 
profeshonalismo i sentido 
fuerte di su trabou. 
Rombley su trabou ta 
marká pa su esfuersonan 
sin n pa mantené e stand- 
art haltu di servisio, su abi- 
lidat pa adaptá pa kumpli 
ku e demanda i su kompro- 
miso ku e organisashon. 
E tim di maneho durante 
e selebrashon, a ekspresá 
su gratitut di kurason na 
Rombley pa su dedikashon, 


loyaldat i logronan remar- 
kabel, ku el a logra durante 
su añanan di servisio. Mo- 


mentu ku e ta embarká un 
kapítulo nobo den su bida, 
e deseo ta pa su futuro ta 


yená ku alegria, bon salú i 
tur loke e gosonan di pen- 
shun tin pa ofresé. 


Collective Prevention Services (CPS) a tende su di segundo ‘Men's Night Out’ anual 
ku un biá mas a resultá eksitoso. CPS ta gradisí tur partner i tur hende ku a akudí pa 
aporte na e evento i risibí e informashon ku a ofresé. 
Segundo ‘Men’s Night Out’ eksitoso 

ARUBA 
ARUBA 


ORANJESTAD – Den 
prome ora di dialuna main- 
ta lider di Partido di Pueblo 
Arubano (AVP) Mike Eman 
a para hunto cu un grupo 
grandi di ciudadano dilanti 
di edicio di Elmar pa pro- 
testa e plannan di Gabinete 
Wever Croes pa ranca 15 
miyon orin for di Elmar y 
WEB. Nan ta sinti cu no por 
keda keto mas pa e manera 
con Gabinete Wever-Croes 
II kier plunder Pais Aruba y 
su companianan pa sigui cu 
nan abuso y sigui benecia 
nan mes. 
Para dilanti di sede di 
N.V. Elmar na Playa, lider 
di AVP cu un grupo di ciu- 


ORANJESTAD -- E 
carta cu Prome Minister 
di Corsou, Gilmar Pisas 
a dirigi na sr. Jaime Saleh 
relaciona cu su posicion 
honorabel di “Minister van 
Staat” di Corsou, a ser 
cuestiona formalmente pa 
hopi hende cu conoce e per- 
sona di Jaime Saleh. Den e 
propio carta di Premier Pi- 
sas, ta ser mustra cu Jaime 
Saleh a ocupa algun fun- 
cion top den e sector consti- 
tucional manera entre otro 
Presidente di Corte Comun 
di Husticia, e posicion di 
Gobernado di Antias Hu- 
landes y pa despues di 10- 
10-10, a ser nombra como 
‘Minister van Staat’ di pais 
Corsou cu ta un posicion 
honorabel. 
Tambe tin cu agrega cu 


Victor ‘Toko’ Winklaar: 
Podium riba cual Jaime Saleh ta para Gilmar Pisas no por subi 


sr. Jaime Saleh despues di 
su periodo como Goberna- 
dor di Antias Hulandes, a 
ser nombra como Consehe- 
ro di Cas Real bou di Reina 
Beatrix y ainda e ta sigui 
eherce e obligacion aki pa 
yiu di e ex Reina. 
Tabata Minister Plenipo- 
tenciario di Corsou na Den 
Haag kende a informa Pre- 
mier Pisas cu e siman aki 
cu ta e siman di Prinsjesdag 
cu a inicia ayera y lo termi- 
na dia 22 di September, cu 
sr. Saleh den su calidad di 
Minister van Staat di Cor- 
sou, ta invitado na varios 
actividad ocial relaciona 
cu Prinsjesdag y tambe e 
tin cu atende un conferen- 
cia den cual lo trata e tema 
di ‘Levende Cultuur en 
een duurzame samenlev- 


ing binnen het Koninkrijk.’ 
Prome Minister di Corsou 
no kier pa Saleh atende e 
ceremonianan na cual e ta 
invita como Minister van 
Staat indicando e “rol” cu e 
persona aki a hunga den ul- 
timo desaroyonan relaciona 
cu e asunto di Ennia camin- 
da doño di compania aki, 
a malversa casi un biyon di 
fondo di pensionadonan cli- 
ente di e compania. 
Jaime Saleh lo a fungi 
un periodo como comisa- 
rio di e compania aki y 
awor Parlamento di Corsou 
a pidi informacion riba su 
participacion den henter 
e asunto aki, loke a pone 
Prome Minister Pisas hasta 
pone un ultimatum pa sr. 
Saleh. Si pa dia 30 di Sep- 
tember venidero cu ta aki 


dos siman Jaime Saleh no 
entrega por escrito su retiro 
como Minister van Staat di 
Corsou, gobierno di Pisas 
lo tuma medida necesario 
pa haci esaki. 
Henter e desaroyo aki a 
lanta hopi reaccion, sigur di 
esunnan cu conoce Jaime 
Saleh personalmente, cu a 
sigui su trayectorio di su 
carera impresionante, e- 
sunnan cu conoce su men- 
talidad y caracter, kende a 
ocupa posicionnan halto y 
clave den comunidad, pa 
awor wordo confronta c’un 
acusacion di Prome Mini- 
ster cu ta mishi cu integri- 
dad di sr. Saleh. 
Sigur ora cu e ta ser haci 
pa un Prome Minister kende 
a dirigi un partido di MFK 
cu su fundado Schotte a 


ser condena y encarcela pa 
fraude cometi y tambe pa 
otro asuntonan fraudulento 
y kende a wordo prohibi di 
carga un funcion publico pa 
un periodo largo. Esey ta e 
cuna politico di Gilmar Pi- 
sas y awor cu su persona y 
su gobierno ta cuestionando 
integridad di un persona 
conoci pa su integridad, e 
ta causa iritacion y ta laga 
un sabor amargo atras. 
E podium publico riba 
cual sr. Jaime Saleh a para 
pa henter su carera pro- 
fesional, e respet cu el a 
demostra den tur su o- 
bligacion riba tur nivel cu 
mester a carga den comuni- 
dad, ta haci dicil pa kere 
cu Premier Pisas lo por tin 
e trayectorio aki riba su 
nomber. 


Lider di AVP, mr. Mike Eman: 
Gabinete Wever-Croes II kier chica 15 miyon florin di WEB y Elmar 


dadano a demostra cu do- 
cumento y recibo den man, 
pakico nan y pueblo tin tur 
motibo di ta disgusta cu e 
gobierno di MEP y RAIZ. 
Esaki ta e mesun senti- 
mento cu, te hasta, e propio 
Raad van Advies, ta expre- 
sa relaciona cu e intencion 
di gobierno di saca 15 mi- 
yon orin for di e compa- 
nianan di utilidad WEB y 
Elmar. 
“E pueblo Arubano a bin 
para pasobra nan ta cansa, 
nan ta disgusta,” asina 
Eman a cuminsa na bisa. El 
a sigui bisa: “E momento a 
yega pa pueblo bisa ta bas- 
ta.” Raad van Advies mes 


ta cuestiona y condena go- 
bierno formalmente. E enti- 
dad ocial aki a epresa su 
repudio despues di a tuma 
nota cu den presupuesto 
2024 
Gabinete 
Wever- 
Croes a pone un “winst-uit- 
kering” di Utilities Aruba 
N.V. na balor di 15 miyon 
orin. “instuitkering” ta 
e capa bao di cual gobierno 
ta bay saca 15 miyon for di 
Elmar y WEB. den presu- 
puesto.” Mike Eman a pun- 
tra su mes ta con un gobier- 
no por tin asina poco cuer’i 
cara pa laga hende grandi 
den dicultad pa paga nan 
awa y coriente; laga famia 
humilde den situacion cu 


mester scoge si ta pone pan 
riba mesa of paga e recibo 
di utilidad y riba dje bay 
ranca 15 miyon orin for di 
caha di WEB y Elmar. 
Esey ta un echo cu 
tambe Raad van Advies ta 
cuestiona. Den nan carta 
pa gobierno y parlamento, 
Raad van Advies ta indica 
cu “Tanto cerca Water en 
Energiebedrijf Aruba N.V. 
y N.V. Elmar na augustus y 
september 2020, e tarifa pa 
consumido di awa y elec- 
tricidad a aumenta fuerte- 
mente”. Tocante di esaki 
Mike Eman a declara: “A 
bisa cu ta bay bah’e, pero te 
dia di awe ta djis un cren- 


chi el a baha. Ainda pueblo 
ta bibando cu e aumento 
exorbitante cu Gabinete 
Wever Croes a impone riba 
pueblo. Nos ta bibando cu 
un gobierno cu ta chicando 
nos pueblo cu redoblacion 
di BBO, cu un BBO di 7% 
na frontera, cu un aumento 
di schoolgeld, cu pago di 
remedi. Medida tras di me- 
dida cu ta haci imposibel 
pa nos ciudadano por biba. 
Tambe e famianan di clase 
medio. Negoshinan chikito 
no por sobrevivi pasobra 
costo di haci negoshi a bira 
impagabel. P’esey tur dia 
mas ta haya nan ta cera nan 
porta.” 

ARUBA 
HULANDA 


DEN BOSCH – Na 
un akohida di mucha na 
Empelseweg den Empel, 
serka Den Bosch, djaluna 
un mucha a muri. Esaki 


Mucha ta muri na akohida di mucha 


Polis ta konrmá. A pone 
e mayornan di e mucha na 
altura. No ta konosí kiko 
realmente e sosodé. 
Ta trata di un akohida 


kaminda muchanan entre 
e edat di 0 pa 4 aña ta haña 
akohida. E edat di e mucha 
ku a muri, tampoko ta ko- 
nosí. 


HULANDA – E sindi- 
kato di mas grandi di Hu- 
landa, FNV, ta eksigí un 
oumento di salario di 5 te 
14 porshento. Durante un 
negashon nobo, esaki ta e 
punto di salida. Esaki e sin- 
dikato a anunsiá djaluna, un 
dia promé ku Prinsjesdag. 
Anteriormente e sindikato 
CNV a eksigí un oumento 
di salario entre 4 i 10 por- 
shento. 
Segun FNV, esaki ta 
nesesario pa kompensá e 
kostonan akumulá pa tra- 


Sindikato ta eksigí oumento salario di 14 porshento 


hadónan pa kuminda, en- 
ergia i biba. Vise presidente 
Zakaria Boufangacha di 
FNV: “Mester remediá ai- 
nda den hopi CAO e retraso 
di inashon. Ounke ku in- 
ashon e último lunanan a 
baha, e daño ainda tei.” 
Boufangacha ta duna di 
konosé sí ku e oumento di 
salario den sierto sektor- 
nan ta mas fuerte ku den 
otronan. P’esei nalmente e 
eksigensia tambe pa sektor 
òf organisashon por dife- 
rensiá. 


HULANDA – Mucha- 
nan ku tin di aber ku mal- 
trato mes, hopi biá ta aktua 
violento kontra nan mayor- 
nan, esaki a sali na kla for 
di un estudio di Verwey- 
Jonker Instituut. Dos di 
kada tres mucha hòmber 


Muchanan maltratá mes hopi biá violento kontra mayor 


maltratá, a bisa ku nan mes 
tambe ta usa violensia kon- 
tra nan tata òf mama. 
Verwey-Jonker Instituut 
a sigui famianan ku tin di 
aber ku violensia domé- 
stiko desde 2009. For di e 
investigashon akí ya a re- 


sultá ku tipo di maltrato 
asina ta dañino pa mucha 
ku a pensa i ku e violensia 
tambe despues di noti- 
kashon na Veilig Thuis kasi 
mitar di e kasonan ainda ta 
kontinuá. E biá akí e insti- 
tuto a wak tambe na e mal- 
trato di mucha kontra nan 
mayornan. Esaki ta sosodé 
prinsipalmente síkiko, esa- 
ki ke men ku muchanan ta 
insultá, tenta, òf menasá, 
nan mayornan. 
E muchanan no ke dem- 
ostrá mesun komportashon 
komo 
nan 
mayornan, 
pero no por otro, e direk- 
tor sientíko di Verwey- 
Jonker, Majone Steketee. 
“Gewon nan no a siña otro 


manera ku di komportá vio- 
lento pa atendé ku pleitu i 
konikto. Nan a siña ku 
nan mester komportá vio- 


lento. E muchanan akí no 
sa ku mester solushoná tipo 
di problemanan asina dor di 
papia i tende.” 


DEN HAAG – Korte 
Penal Internashonal na 
Den Haag siman pasá a 
bira víktima di un atake 
sibernétiko. Esaki Korte 
ta laga sa despues di pre- 
gunta di NOS. 
Kon grandi e atake ta i 
di ki tipo di atake ta trata, 
Korte no ke bisa. 
Un fuente a bisa NOS 
ku a pone man riba un 
kantidat grandi di doku- 
mentu sensitivo, pero esa- 
ki Korte no ke konrmá. 
Un bosero ta laga sa sí ku 
ta hasiendo investigashon 
na e atake den koperashon 


Sistema di kòmpiuter Korte Penal 
Internashonal ataká 
ku outoridatnan Hulandes. 
Na esaki ta mira tambe sí 
gobièrnunan den eksterior 
ta trata di e atake. 
Korte Penal Internasho- 
nal na Den Haag ta hasi 
investigashon na krímen 
kontra ser humano i krí- 
mennan di guera i ta per- 
siguí sospechosonan. 
E 
informashon 
ku 
Korte tin, ta hopi sensi- 
tivo. Pa sospechosonan 
por ta interesante pa sa ku 
ta hasiendo investigashon 
kontra nan i ken ta keda 
tende komo testigu. 

ARUBA 
KORSOU 


W I L L EM STA D - - 
Servisio 
di 
Impuesto 
a raportá 'bista pan- 
orámiko' mensual tokante 
di e entradanan di luna di 
ougùstùs. Tantu e entrada 
di impuesto i primanan ta- 
bata mas haltu ku lokual a 
presupuestá pa ougùstùs. 
Entrada di impuesto ta 
5,2 mion orin (NAf) 
mas haltu ku presupuestá 
(99,3 mion orin versus 
95,1 mion), prinsipalmente 
debí na entrada mas haltu 
pa OB ( 4,6 mion orin) 
i impuesto riba benta (+ 
4,3 mion orin). E entrada 
di entre otro impuesto riba 
ganashi (-- 2,7 mion o- 
rin) i impuesto riba salario 
(-- 1,5 mion orin) ta un 
tiki mas abou ku lokual a 
presupuestá. 
Den kaso di e prima- 
nan sosial, e entrada ta 7,2 
mion orin mas haltu ku 
lokual a presupuestá (68,9 


MinFin ta duna di konosé 
Entrada impuesto mas haltu ku a presupuestá 


mion kompará ku 61,7 mion 
orin). Primanan di seguro 
básiko (2,8 mion orin) i 
AOVA (3,1 mion o- 
rin) ta esnan ku a kontribuí 
mas na e resultado positivo. 
Entrante di e kambio 
den e maneho di kobransa 
di Servisio di Impuesto (en- 
foke riba kobransa mas re- 
sien) na kuminsamentu di e 
aña aki, a opservá un me- 
horansa bisto den e resul- 
tadonan. Te ku ougùstùs a 
risibí 80,9 mion orin mas 
na impuesto i primanan so- 
sial ku lokual a presupuestá 
i e surplus a wòrdu kreá 
kompletamente despues di 
e introdukshon di kambio 
di maneho. 
Na yüli e entradanan 
tabata un tiki mas abou 
ku e presupuesto, prinsi- 
palmente debí na e restitu- 
shonnan di impuesto riba 
entrada i primanan so- 
sial pagá na yüli, pero na 


ougùstùs e tendensia di e 
surplusnan di presupuesto 
a rekuperá. Na ougùstùs, 
Duana a raportá e entrada 
di OB mas haltu pa im- 
portashon di e aña aki ku 
13.6 mion orin i SBAB 
tambe ta perkurá pa un 
kontribushon na e entrada 
mas haltu di OB aki, entre 
otro, ku su kampaña: 'Bo 
faktura.. Pidié!...Duné! 
Finalmente, ta bon pa 
menshoná ku e entrada di 
`erfpacht` den ougùstùs pa 
di dos luna konsekutivo 
tambe ta mas haltu ku loke 
a presupuestá (2.0 mion 
versus 1.9 mion orin). E 
entrada mas haltu ta re- 
sultado di esfuersonan di 
Domeinbeheer pa eliminá 
e fakturashon atrasá di e 
kanònnan di` erfpacht` i 
kobransa di e montantenan 
habrí di `erfpacht` den ko- 
laborashon ku Servisio di 
Impuesto. 


WILLEMSTAD 
– 
Promé Minister sr. Gilmar 
Pisas a reuní ku represent- 
antenan di AAV (Algemene 
Aannemers 
Vereniging) 
i SGTK (Sindikato Tra- 
hadónan di Kontratista) dia 
15 di sèptèmber. 
Durante di e reunion e 
representantenan di ámbos 
organisashon a haña opor- 
tunidat pa kompartí dife- 
rente di nan preokupashon 
ku Promé Minister sr. Pisas 
relashoná ku e situashon di 
trabou di e trahadónan di 
kontratista i informashon 
ku kada partido tabata de- 
seá di risibí riba e proseso- 
nan ku RdK ta enkaminá 
aktualmente. 
Di parti RdK tabata 


Min.Pisas a reuní ku AAV i SGTK 


presente direktor interino 
sr. Patrick Newton kende 
a duna un splikashon am- 
plio pa ku tur loke`ku ta 
tumando lugá aktualmente 
i tambe lokenan ku tin den 
preparashon pa ku e prók- 
simo lunanan. 
Sr. Newton a informá 
ku regularmente e ta reuní 
ku tur e `stakeholdernan` 
nesesario i ku e lo sigui 
hasi esaki asina ku tin mas 
informashon konkreto dis- 
ponibel. 
E la trese dilanti tambe 
ku un dia promé ku e re- 
union e la reuní ku e repre- 
sentantenan di e Sindikato 
SGTK i AAV na RdK. 
Promé Minister sr. Pisas 
a perkurá pa por a elaborá 


riba diferente punto di in- 
teres komun, pa asina por 
tene tur hende debidamente 
informá di loke ta tumando 
lugá. 
E reunion a kana den un 
bon esfera kaminda e repre- 
sentantenan di e Sindikato 
i AAV por a tuma nota di 
diferente informashon i a 
keda satisfecho ku tur loke 
a kompartí ku nan. 


W I L L E M STA D - - 
Minister di Enseñansa, 
Van Heydoorn a anunsiá 
orario redusí pa skolnan 
pa sobrá luna di sèptèm- 
ber. Motibu pa esaki ta 
debí na e kalor persistente 
di último simannan. 
For di siman ku a pasa 
ya a introdusí orario di 
skol adaptá, despues ku 
servisio 
meteorológiko 
a anunsio kódigo hel. E 
adaptashon di orario ta 
niká ku skolnan ta kaba 
12or di mèrdia enbes di 
12:30. Mayoria skol básiko 
ta kuminsá 7:30 am. 
Den 
koperashon 
ku 
servisio meteorológiko, ta 
evaluá den luna di òktober 
si por bai bèk na orario 
normal di skol. 


Èrko 
Minister a anunsiá tam- 
be ku a pone un mion o- 
rin disponibel pa kumpra 
èrko i fèn. Hopi skol no ta 
dispone di esaki. E plaka 
ta wòrdu distribuí entre 
ocho direktivanan di skol. 
Kòrsou ta eksperensiá 
periodonan di kalor per- 
sistente for di yüni, hopi 


Pa sobrá luna di sèptèmber 
Orario di skol redusí 
bía ku temperaturanan di 
34 grado òf mas. E klas- 
nan ta bira asina kalor ku 
e maestronan i e studian- 
tenan tin dikultat pa kon- 
sentrá. 


Selikor 
Konsekuensianan di e 
kalor ta notabel tambe pafó 
di enseñansa. Trùknan di 
sushi a kuminsá kore un 
ora promé for di e siman 
aki pa motibu di e kalor. 
Esaki ta niká ku nan ta 
kuminsá 06.00or en bes di 
07.00or. No ta konsehabel 
pa hasi trabounan di e.o 
konstrukshon òf di riba 
kaya durante ku kódigo 
hel ta na vigor. 

K R A L E N D I J K - 
-Djabièrnè último, Bonaire 
Tennis Bond a organisá e 
di dos torneo Double Fun 
di e aña aki. Un grupo 
di hungadó entusiasmá 
(hòmber i muhé) , a hunga 
un kantidat grandi di wega 
di dòbel riba e kancha di 
tènis na Eddy's restaurant 
na Hato. Den un nal emo- 
shonante, a determiná ken 
a gana e premio prinsipal. 


Durante fin di siman 
Bonaire Tennis Bond a organisá 
`Double Fun` 


E biaha aki Aldrish isenia 
i Daniel Godefrooij a re- 
sultá e duo ganadó. Riba 
potrèt e ganadornan hun- 
tu ku e lider di kompeten- 
sia, Wanda Bommer. 
E Asosiashon di Tènis 
lo organisá e siguiente tor- 
neo pa adulto den desèm- 
ber. Promé ku esei tin e 
torneo pa hóbennan ta 
programá pa 17 di novèm- 
ber. 


KRALENDIJK -- Fin 
di siman aktividat a tuma 
lugá riba e pista pa fever na 
Onima. Hopi zonido i huma 
a pèrkurá pa un bon ambi- 
ente. Manera Terrence de 


Onima kargá ku huma i zonido 


Jongh, hefe di INDEBON 
a indiká, e pista ta habrí 
djasabra i djadumingu ku a 
pasa i despues ta kontinuá 
ku un skema. 
E siman akí for di dja- 


mars 19 di sèptèmber pista 
ta habrí, tambe djaweps 21 
di sèptèmber i n di siman. 
E ora ta di 4’or di atardi pa 
7’or di anochi. Djasabra ta 
turno pa e outonan remote 
kontròl. Di e manera akí ta 
kontinuá ku porta habrí pa 
duna oportunidat na esnan 
ku ta praktiká e deporte. 
Djadumingu 17 di sèp- 
tèmber pista tabata bon 
bishitá. Hopi hende pa mira 


e motosaikel, outo, quad 
i skèlter, pone drama riba 
pista. 
Djadumingu ta dia ku 
hopi hende ta aglomerá na 
kaminda di bai Sorobon i 
ya pa 2 siman no ta e kaso. 
Awor tin posibilidat pa bai 
un sitio apropiá, destiná pa 
e deporte di fever. 
Di e manera aki e parti 
seguridat, tantu pa e faná- 
tiko i esun ku ta aktivo riba 


pista, ta seif. 
Kada kos ta tuma poko 
tempu pa e haña forma, 
manera ta bisa. Di tur 
manera, e promé n di si- 
man a bai bon i asina ta 
kontinuá e siman akí pa di- 
lanti. 
Remarkabel hopi bon 
komentario tokante e pista 
nobo. Mas informashon ta 
sigui pronto ku algun kom- 
petensia na horizonte. 


KRALENDIJK--Tur kos 
ta práktikamente kla pa e 
promé wega osial di futbòl 
di nos selekshon di futbòl di 
damas di nos isla Boneiru, 
esaki mañan djaweps 21 
di sèptèmber 2023 kontra 
Turks & Caicos den Sta- 
dion Antonio Trenidad pa 
8'or anochi na Rincon. 
Pa entrada pa mira e 
partido históriko aki, adul- 
to ta paga 15$, mucha i 60+ 


Boneiru vs Turks & Caicos 


ta paga $8 pa mira e partido 
historiko aki. 
Karchi pa mira e par- 
tido aki ta optenibel na Bo- 
NaCo, Lisa Convenience 
Store i Pomp di gasolin na 
Rincon. 
Un invitashon ta bai 
na komunidat boneriano 
i tur nos bishitantenan pa 
presensiá e partido aki pa 
apoyá nos selekshon di 
Damas. 


Ban apoyá nos damanan, 
nos selekshon ku e partido 
aki pa nos logra e viktoria 
importante aki fo’i dje par- 
tido aki. 
E viktoria aki ta hopi 
importante pa nos selek- 
shon di damas i pa nos isla. 
Ban apoyá nan djaweps 
awó 8'or anochi den Sta- 
dion Antonio Trenidad na 
Rincon. 

MI FAMIANAN 
Mi tin hopi famia. Hopi di nan no sa mes ku nos ta 
famia. Den e seri aki riba djárason den BONERIANO 
mi ta skirbi di nan, tantu famianan di parti mi tata komo 
mama. 
Marie Louise Montero 


Mi wela di parti mama (Blanca) tabata Margaritha 
(Gaita) Isebia. Gaita ta yu di Mathilda Isebia. Gaita 
tabata kasá ku un hòmber di Tera Kòrá ku fam Ilario, 
pero no ta tur su yunan a karga e fam aki. Mi wela 
tabatin e fam Ilario, otronan tabata Isebia. 
Mathilda (mi bísawela) a bin sali na estado di Jan 
Janga, ruman di Lambo Janga, ku tabata kasá ku 
Ersilia, un ruman muhé di Mathilda. Mathilda i Ersilia 
Isebia tabata yu di Anna Angelista Eusebia (despues 
Isebia). 
Yunan di Lambo Janga i Ersilia tabata: 1. Martina; 2. 
Carolina; 3. Leonora x Ramon Martis; 4. Anna (sol- 
tero); 5. Clotilda x William (Willy) Rosario; 6. Julia x 
Ernesto Theodora; 7. Nicolaas (Claas) x Victoria Mar- 
tis (ruman di Ramon Martis). 
Un dje yunan di Nechi i Julia (Yuya) Theodora ta Chia, 
kende a kasa ku Bubu Montero di Nort di Saliña. Un 
di e yunan di Chia ku Bubu ta Rogelio Montero. Marie 
Louise, kariñosamente yamá Deva, ta yu di Rogelio 
i Frances George. Frances ta bísanietu di Konchon 
Nicolaas-Statie, madrina di mi mama. 


